CELEX: 31991D0229
Language: ro
Date: 1991-03-20 00:00:00
Title: Decizia Comisiei din 20 martie 1991 privind cererile de rambursare a ajutoarelor acordate de statele membre organizațiilor de producători de fructe cu coajă lemnoasă și/sau roșcove

03/Volumul 09
            
            
               RO
            
            
               Jurnalul Ofícial al Uniunii Europene
            
            
               227
            
         31991D0229
   
               L 100/35
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 20 martie 1991
   privind cererile de rambursare a ajutoarelor acordate de statele membre organizațiilor de producători de fructe cu coajă lemnoasă și/sau roșcove
   (91/229/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 1035/72 al Consiliului din 18 mai 1972 privind organizarea comună a piețelor în sectorul fructelor și legumelor (1), astfel cum a fost modificat ultima dată prin Regulamentul (CEE) nr. 3920/90 (2), în special articolul 14g,
   întrucât Regulamentul (CEE) nr. 789/89 (3) al Consiliului a completat sistemul de ajutor pentru organizațiile de fructe și legume prin instituirea unui ajutor forfetar suplimentar pentru organizațiile de producători a căror activitate economică este axată pe producția și comercializarea fructelor cu coajă și/sau a roșcovelor în vederea încurajării constituirii acestora;
   întrucât Regulamentul (CEE) nr. 790/89 al Consiliului (4) stabilește valoarea ajutorului forfetar suplimentar la constituirea organizațiilor de producători prevăzut la articolul 14 litera (b) din Regulamentul (CEE) nr. 1035/72;
   întrucât cererile de rambursare a ajutoarelor forfetare suplimentare acordate de statele membre organizațiilor de producători de fructe cu coajă lemnoasă și/sau roșcove pentru acoperirea cheltuielilor suplimentare privind constituirea acestor organizații trebuie să cuprindă anumite date pentru a permite verificarea conformității cheltuielilor cu dispozițiile Regulamentului (CEE) nr. 1035/72, în special articolul 14 litera (b);
   întrucât, pentru a permite un control eficient al cererilor de rambursare, statele membre trebuie să pună la dispoziția Comisiei, pe parcursul unei perioade de trei ani de la plata ultimei rambursări, toate documentele justificative pe baza cărora au fost acordate ajutoarele;
   întrucât măsurile prevăzute de prezenta decizie sunt conforme cu avizul Comitetului de gestionare a fructelor și legumelor,
   ADOPTĂ PREZENTA DECIZIE:
   Articolul 1
   (1)   Cererile de rambursare a cheltuielilor efectuate în temeiul articolului 14 litera (b) din Regulamentul (CEE) nr. 1035/72 trebuie să fie prezentate în conformitate cu tabelele din anexa la prezenta decizie.
   (2)   Comisiei îi sunt comunicate de către statele membre, împreună cu prima lor cerere de rambursare, textele dispozițiilor naționale de aplicare și de control, instrucțiunile administrative, precum și formularele sau orice alte documente referitoare la punerea în aplicare administrativă a acțiunii.
   Articolul 2
   Statele membre pun la dispoziția Comisiei, pe parcursul unei perioade de trei ani de la data ultimei rambursări, toate documentele justificative sau copia certificată pe care o dețin, pe baza cărora au fost acordate ajutoarele prevăzute de Regulamentul (CEE) nr. 1035/72 articolul 14 litera (b), precum și dosarele complete ale beneficiarilor ajutoarelor.
   Articolul 3
   Prezenta decizie se adresează statelor membre.
   
      Adoptată la Bruxelles, 20 martie 1991.
      
         
            Pentru Comisie
         
         Ray MAC SHARRY
         
         
            Membru al Comisiei
         
      
   
   
      (1)  JO L 118, 20.5.1972, p. 1.
   
      (2)  JO L 375, 31.12.1990, p. 17.
   
      (3)  JO L 85, 30.3.1989, p. 3.
   
      (4)  JO L 85, 30.3.1989, p. 6.
   ANEXA I
   Cereri de rambursare a cheltuielilor efectuate în sensul articolului 14 litera (b) din Regulamentul (CEE) nr. 1035/72
   Observații preliminare
   1.   
         Dispoziții privind prezentarea cererilor de rambursare
      
   
   1.1.   Informațiile cerute în anexe trebuie să fie furnizate pentru fiecare:
   
               —
            
            
               departament din Franța;
            
         
               —
            
            
               regiune și provincie autonomă din Italia;
            
         
               —
            
            
               prefectură („nomos”) din Grecia;
            
         
               —
            
            
               comunitate autonomă din Spania;
            
         
               —
            
            
               regiune și regiune autonomă din Portugalia.
            
         1.2.   Cererile de rambursare, precum și toate informațiile complementare trebuie să fie prezentate în trei exemplare la:
   Comisia Comunității Europene
   Direcția Generală pentru Agricultură
   FEOGA - Orientare (VI-G-5)
   120, rue de la Loi
   B-1049 BRUXELLES.
   Pentru a facilita dirijarea corespondenței, se cere să se indice pe cererea de plată și pe orice obiect de corespondență referitor la aceasta numărul de dosar deținut de Fondul European de Orientare și Garantare Agricolă (FEOGA), secțiunea Orientare.
   2.   
         Utilizarea ECU
      
   
   În ceea ce privește utilizarea ECU prevăzută la articolul 22 din Regulamentul (CEE) nr. 4253/88, ar trebui să se respecte dispozițiile Regulamentului (CEE) nr. 1866/90 al Comisiei din 2 iulie 1990 de stabilire a normelor privind utilizarea ECU în execuția bugetară a Fondurilor Structurale (1). Pentru cererile de plată, prezentul regulament prevede în special că:
   
               —
            
            
               declarațiile de cheltuieli care justifică cererile de plată corespunzătoare se fac în ECU sau în moneda națională;
            
         
               —
            
            
               statele membre, care își prezintă declarațiile de cheltuieli în ECU, convertesc în ECU valoarea cheltuielilor efectuate în monedă națională la cursul de schimb din luna în care au fost înregistrate aceste cheltuieli în contabilitatea organismelor responsabile de gestiunea financiară a programelor. Este vorba de cursul de schimb lunar utilizat pentru execuția bugetului general al Comunităților Europene corespunzător cursului de schimb din penultima zi lucrătoare a lunii precedente celei pentru care a fost stabilit cursul;
            
         
               —
            
            
               declarațiile de cheltuieli prezentate în monede naționale se convertesc în ECU la cursul de schimb din luna în care sunt primite de către Comisie;
            
         
               —
            
            
               plata contribuției financiare a Comisiei se efectuează în ECU.
            
         3.   
         Controlul financiar
      
   
   În ceea ce privește încălcarea unei dispoziții comunitare sau naționale în detrimentul bugetului comunitar, ar trebui să se respecte codul de conduită privind neregulile și organizarea unui sistem de informare privind neregulile prevăzut la articolul 23 alineatul (1) din Regulamentul (CEE) nr. 4253/88 al Consiliului (2).
   Sumele recuperate cu privire la fondurile pierdute se deduc din plata solicitată sau se restituie FEOGA, secțiunea Orientare. În acest scop, Comisia este informată despre sumele recuperate, precum și despre evoluția acțiunilor administrative și judiciare.
   Măsurile necesare pentru asigurarea controalelor prevăzute la articolul 23 alineatul (1) din Regulamentul (CEE) nr. 4253/88 trebuie să fie adoptate de statele membre; toate rapoartele naționale corespunzătoare privind controlul acțiunii sunt puse la dispoziția Comisiei.
   
      
   
      (1)  JO L 170, 3.7.1990, p. 36.
   
      (2)  JO C 200, 9.8.1990, p. 3.
   ANEXA II
   Cerere de rambursare a cheltuielilor efectuate pe parcursul anului 19.. în sensul Regulamentului (CEE) nr. 1035/72 articolul 14 litera (b) privind organizațiile de producători de fructe cu coajă lemnoasă și/sau roșcove
   
      
   ANEXA III
   Cerere de rambursare a cheltuielilor efectuate pe parcursul anului 19.. în sensul Regulamentului (CEE) nr. 1035/72 articolul 14 litera (b), privind organizațiile de producători de fructe cu coajă lemnoasă și/sau roșcove, prima plată
   
      
   ANEXA IV
   Cerere de rambursare a cheltuielilor efectuate în timpul anului 19.. conform Regulamentului (CEE) nr. 1035/72 articolul 14 litera (b), a dova plată